ລາຍງານ ຂອງຕຳຫຼວດ Chicago ຂັດແຍ້ງກັນ ກັບວີດີໂອ 
ລາຍງານຂອງຕຳຫຼວດ ຢູ່ບ່ອນເກີດເຫດ​ ແມ່ນເປັນທີ່ໜ້າສົນໃຈ ຍ້ອນວ່າ​ ການອະທິບາຍ ຂອງພວກເຂົາເຈົ້າ ບໍ່ຄືກັນ ກັບວີດີໂອ ຈາກລົດຕຳຫຼວດ.
ພະແນກຕຳຫຼວດນະຄອນຊີຄາໂກ ໄດ້ເປີດເຜີີຍລາຍງານຂອງ ຕຳຫລວດຫລາຍຮ້ອຍໜ້າໃນຕອນແລງວັນສຸກວານນີ້ກ່ຽວກັບ ການຍິງສັງຫານທ້າວ Laquan McDonald ໜຸ່ມນ້ອຍຜິວດຳ ທີ່ຖືກຍິງ 16 ລູກ ໂດຍ ຕຳຫລວດຜິວຂາວ ທ່ານ Jason Van Dyke ລາຍງານຂອງເຈົ້າໜ້າທີ່ຕຳຫຼວດຄົນອື່ນໆ ຢູ່ໃນບ່ອນເກີດເຫດ ຍິງກັນ ທີ່ນະຄອນຊີຄາໂກ ຫົວເມືອງໃຫຍ່ອັນດັບສາມ ຂອງສະ ຫະລັດແມ່ນເປັນທີ່ສົນໃຈໃນລະດັບສ່ວນບຸກຄົນ ຍ້ອນວ່າການ ບັນລະຍາຍຂອງພວກເຂົາເຈົ້າ ກ່ຽວກັບເຫດການທີ່ເກີດຂຶ້ນນັ້ນ ບໍ່ຄືກັນກັບວີດີໂອຈາກລົດຂອງຕຳຫຼວດ ຢ່າງນ້ອຍຕຳຫຼວດຫ້າຄົນກ່າວຢູ່ໃນລາຍງານຂອງເຂົາເຈົ້າວ່າທ້າວ McDonald ອາຍຸ 17 ປີ ແມ່ນພວມແລ່ນ ເຂົ້າຫາຕຳຫຼວດ ພ້ອມກັບມີມີດຢູ່ໃນມື ເວລາຜູ້ກ່ຽວຖືກຍິງ ລາຍງານ ນຶ່ງເວົ້າວ່າ ທ່ານ Van Dyke ຍິງປືນຂອງລາວໃສ່ທ້າວ McDonald ເພື່ອຢຸດການໂຈມຕີ ແຕ່ແນວໃດກໍຕາມ ວີດີໂອສະແດງໃຫ້ເຫັນວ່າ ໜຸ່ມນ້ອຍຄົນນີ້ກຳລັງຍ່າງໜີໄປຈາກພວກ ຕຳຫຼວດ ເວລາຜູ້ກ່ຽວຖືກຍິງເມື່ອ ເດືອນຕຸລາປີ 2014 ລາຍງານສະບັບນຶ່ງ ກ່າວວ່າ ທ້າວ McDonald ຍັງສືບຕໍ່ທີ່ຈະເຄື່ອນຍ້າຍ ຫລັງຈາກຖືກ ຍິງໂດຍທ່ານ Van Dyke ລາວຖືກຍິງຫລາຍໆລູກຫລັງຈາກລົ້ມລົງສູ່ ພື້ນດິນແລ້ວ :